Anna Easteden

**Anna Easteden** (født **Anna Katariina Shemeikka** 29. november 1976) er en finsk-amerikansk skuespiller. Blant hennes filmroller er *[[The House of Branching Love]]* (2009) og *[[Sideways]]* Japan (2009). Hun er kjent for sin rolle som Bee Sting i *[[Who Wants to Be a Superhero?]]*, sesong 2 (2007) på Sci Fi Channel. Hun har hatt biroller i såpeoperaene: *[[Passions]]* og *[[I gode og onde dager]]* på NBC og TV-serien Bones på Fox. 

## Biografi
Anna Katariina Shemeikka ble født i Tohmajärvi i Finland, datter fra en bondefamilie. Hun har en yngre bror, Antti. Hun vokste opp i Finland fram til tenårene. Hun utmerket seg på skolen og tok eksamen som yngst i klassen. 

### Modellkarriere
Anna ble uteksaminert fra en finsk modellskole som 12-åring, og kort tid etter fikk hun sin første modelljobb i Finland. Hun var da for første gang med på forsiden av et blad etter å ha vunnet en nasjonal konkurranse i det populære ungdomsbladet SinäMinä (som Anna Shemeikka). 

Allerede i tenårene fikk Anna sin første internasjonale modellkontrakt med et japansk modellbyrå og flyttet til Tokyo. I Tokyo var hun med i annonser for merker som Kanebo, Sony, Nissen, Wacoal, Oricom, NEC og Lux. Hun var designeren Akira Kimijimas husmodell og hadde en eksklusiv kontrakt med et japansk kosmetikkfirma. 

Easteden jobbet også som modell i Hongkong, Taiwan, Korea, Singapore, Malaysia, Indonesia, New Zealand, Slovakia, Guam og til slutt USA. I USA har Anna Easteden hatt modelloppdrag for blant annet: Avon, Salvatore Ferragamo, Calvin Klein, XOXO, Hermes, Diesel, T-Mobile, Toyo Tires, Michael Antonio, Jockey, Ashworth, Kohl’s, Nissan, Victoria’s Bridal, Gottschalks, Anna’s Linens, Pajamagrams, Rio Hotel, Marie Claire, Chevy, Sue Wong og Coffee Bean and Tea Leaf.

### Skuespillerkarriere
Easteden begynte sin skuespillerkarriere i TV-reklamer i Japan, Taiwan og USA.
 
I sin første teaterrolle spilte Easteden Tornerose i skuespillet *Tornerose*, som hadde premiere i Chicago på Downer’s Grove Tivoli teater. 

Easteden er kjent for sin rolle som superskurken Bee Sting i *Who Wants to Be a Superhero?*. Hennes øvrige TV-roller inkluderer: *[[Bones]]*, *Passions* og *I gode og onde dager*.

### Humanitært Arbeid
Easteden ledet en komparativ juridisk forskningsstudie for FNs høykommissær for flyktninger (UNHCR) som handlet om de forskjellige aspektene på asylprosedyrene i utvalgte europeiske land. Hennes forskning påvirket den slovakiske nasjonale asyllovgivningen som var på vei å endres. Easteden fortsatte sitt arbeid i Bratislava med en internasjonal partner for The Foundation for a Civil Society (USA). Der var hun involvert i *Citizen Campaign OK ’98* som arbeidet for selvstendige og rettferdige stemmeavgivninger. 

### Privatliv
Easteden giftet seg med den amerikanske baseballtreneren Rob McKinley i 2007. Easteden bor i Los Angeles. 

## Filmografi
* *[[Inside Schwartz]]* (2001)
* *[[Law & Order]]* (2002)
* *[[I gode og onde dager]]* (2003)
* *[[3 Wise Women]]* (2005)
* *[[Happy Endings]]* (2005)
* *[[Bones]]* (2006)
* *[[You're So Dead]]* (2007)
* *[[Who Wants to Be a Superhero?]]* (2007)
* *[[John From Cincinnati]]* (2007)
* *[[Passions]]* (2008)
* *[[The House of Branching Love]]* (2009)
* *[[Sideways]]* (2009)

## Eksterne lenker
* Offisiell internettside
*